สวัสดีค่ะ เรื่องมีอยู่ว่าเมื่อ2วันก่อนได้ไปย้อมสีผมและฟอกสีผมค่ะ แต่ลืมไปว่าที่หนังศีรษะเป็นแผลจากการคัน ช่างเลยทำการฟอกลงบนหัวลงไปแล้วแต่ไม่ได้บอกค่ะ ลงฟอกแล้วแสบมากค่ะ แล้วก้ลงสีต่ออีกแต่ไม่รุ้จะทำไงเพราะมาได้ครึ่งทางแล้วยอมแสบหัวไป หลังจากเสดแล้วผ่านไป1วัน ศีรษะเป็นแผลค่ะ และมีน้ำเหลืองที่แผลด้วย แล้วเอาลูบๆดูที่ท้ายทอย ลูบแล้วเหมือนมีก้อนนูนๆตรงท้ายทอยค่ะ ข้างซ้ายจะนูนกว่าแต่ข้างขวานูนปกติ เป็นเพราะอะไรคะ สาเหตุเกิดจากอะไรคะ จะเป็นอะไรมากมั้ยคะ กลัวมาก กลัวจะเป็นมะเร็งต่อมน้ำเหลืองคะ คุณช่วยให้คำตอบด้วยนะคะ
สวัสดีค่ะ อาการมีก้อนนูนตรงท้ายทอยดังกล่าวมานั้น อาจจะเป็นตุ่มจากรูขุมขนอักเสบจากการระคายเคืองจากการสัมผัสสารเคมี หรือมีการไปถูบริเวณดังกล่าวมากๆ เป็นตุ่มจากผื่นผิวหนังอักเสบชนิดแพ้สัมผัสสารที่แพ้ หรือเป็นตุ่มจากการติดเชื้อแบคทีเรียหรือเชื้อราบริเวณดังกล่าวจากประวัติที่ให้มานั้น อาจจะนึกถึงกลุ่มผื่นแพ้สัมผัสสารที่แพ้ หรือผื่นจากการใช้สารที่ระคายเคืองต่อผิวหนังได้มาก ยิ่งถ้าตอนที่สัมผัสสารมีอาการแสบร่วมด้วย ก็อาจบ่งบอกถึงการระคายเคืองได้ ซึ่งมักจะดีขึ้นเมื่อได้หยุดสัมผัสสารที่ระคายเคือง ร่วมกับใช้สเตียรอยด์ทาบางๆ (แต่ต้องแน่ใจก่อนว่าไม่มีการติดเชื้อที่บริเวณดังกล่าว) ส่วนเรื่องมะเร็งต่อมน้ำเหลือง มักไม่ค่อยมาด้วยก้อนตรงท้ายทอย ต่อมน้ำเหลืองส่วนใหญ่จะอยู่บริเวณคอด้านหน้า หรือตรงไหปลาร้า รักแร้ ขาหนีบมากกว่าค่ะเบื้องต้นใช้แค่น้ำเปล่าสะอาดล้างภายนอก ไม่ไปแกะเกาหรือขัดถูบริเวณที่เป็น ในที่นี้ไม่แน่ใจว่ามีการติดเชื้อแบคทีเรียซ้ำซ้อนด้วยหรือไม่ ซึ่งถ้ามีควรได้รับยาฆ่าเชื้อภายใต้การดูแลของแพทย์ แนะนำไปพบแพทย์ถ้ากังวลมาก หรือตุ่มดังกล่าวขนาดใหญ๋เป็นก้อน มีเลือดหรือหนองไหล เจ็บปวดมาก หรือโตเร็ว ลุกลามไปตำแหน่งกว้าง